SK
15.5.2023
Úradný vestník Európskej únie
C 173/31
Žaloba podaná 27. februára 2023 – Kargins/Komisia (Vec T-110/23) (2023/C 173/42) Jazyk konania: angličtina Účastníci konania Žalobca: Rems Kargins (Riga, Litva) (v zastúpení: O. Behrends, advokát) Žalovaná: Európska komisia Návrhy Žalobca navrhuje, aby Všeobecný súd: — zrušil rozhodnutie Komisie z 12. decembra 2022, doručené 16. decembra 2022, vo vzťahu k žalobcovi, ktorým Komisia zamietla žiadosť žalobcu o prístup k dokumentom v súlade s pravidlami upravujúcimi prístup verejnosti k dokumentom, — uložil žalovanej nahradiť trovy konania vynaložené žalobcom.
Dôvody a hlavné tvrdenia Na podporu svojej žaloby uvádza žalobca šesť žalobných dôvodov. 1.
Prvý žalobný dôvod je založený na tvrdení, že zoznam dokumentov poskytnutý žalovanou v spornom rozhodnutí je zjavne neúplný. 2.
Druhý žalobný dôvod je založený na tvrdení, že žalovaná protiprávne zredigovala podstatné časti dokumentov. 3.
Tretí žalobný dôvod je založený na tvrdení, že žalovaná nezákonne odmietla prístup k štrnástim dokumentom a že tak učinila na základe nesprávneho výkladu a uplatnenia článku 4 ods.
2 nariadenia 1049/2001 (1), pokiaľ ide o potenciálne porušenie ochrany súdneho konania. 4.
Štvrtý žalobný dôvod je založený na tvrdení, že stanovisko žalovanej k potenciálnemu prevažujúcemu verejnému záujmu má viacero vád, vrátane, inter alia, vady spočívajúcej v tom, že žalovaná nepoukázala na žiadne poškodenie na základe zverejnenia, že nezohľadnila politický a ekonomický význam danej veci a že nezohľadnila záujem verejnosti na tom, aby mala možnosť posúdiť rozdiel medzi legitímnym listom amicus curiae a nelegitímnym zasahovaním Komisie do výkonu spravodlivosti v členskom štáte tým, že táto vnútroštátny súd rozhodujúci v odvolacom konaní upozornila na nepriaznivé následky pre dotknutý členský štát v dôsledku nepriaznivých opatrení prijatých Komisiou v prípade, že nedôjde k zrušeniu rozhodnutia nižších súdov. 5.
Piaty žalobný dôvod je založený na tvrdení, že žalovaná neposkytla žalobcovi prístup k spisu. 6.
Šiesty žalobný dôvod je založený na tvrdení, že tým, že bolo žalobcovi sporné rozhodnutie vydané takmer jeden rok po zaslaní potvrdzujúcej žiadosti, došlo k porušeniu konečného termínu podľa článku 8 ods.
1 a 2 nariadenia 1049/2001 takým flagrantným spôsobom, že to predstavuje odopretie prístupu v relevantnom čase.
(1)
Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie.
Žaloba podaná 2. marca 2023 – Debreceni Egyetem/Rada (Vec T-115/23) (2023/C 173/43) Jazyk konania: maďarčina Účastníci konania Žalobkyňa: Debreceni Egyetem (Debrecín, Maďarsko) (v zastúpení: J. Rausch a Á.
Papp, advokáti)